'কংগ্ৰেছ-এআইইউডিএফৰ মহাজোঁট বন্ধন নহয়, মহাজঁট বন্ধনহে হ'ব।কেইদিনমনা পিছত জঁট ভাঙওতেই কাজিয়া হ'ব।'- এই মন্তব্য মন্ত্ৰী পীযুষৰ।
সাংবাদিকৰ আগত মন্তব্য কৰি মন্ত্ৰীগৰাকীয়ে আৰু কয় যে কংগ্ৰেছো শূন্য আৰু এআইইউডিএফো শূন্য। গতিকে শূন্য যোগ হ'লে উত্তৰ শূন্যই হ'ব।
উল্লেখ্য যে নগাঁৱত সংবাদ মাধ্যমৰ আগত এই মন্তব্য কৰে ৰাজ্য চৰকাৰৰ স্বাস্থ্য বিভাগৰ ৰাজ্যিক মন্ত্ৰীগৰাকীয়ে।
তেওঁ কয় যে এই জোঁট বন্ধনত থকা অন্য দলসমূহৰ কোনো অস্তিত্ব আছে বুলি নাভাবোঁ। জোঁটবন্ধনত দুটাহে দল আছে। জোঁটবন্ধন হৈছে কংগ্ৰেছ আৰু এআইইউডিএফৰ মিতিৰালি। চিপিআইএমএলৰ কোনো অস্তিত্বই নাই।
